open-index/open-wikipedia-markdown huggingface dataset:
222

__NOTOC__
ஆண்டு **222** (**[[ரோம எண்ணுருக்கள்|CCXXII]]**) யூலியன் நாட்காட்டியில் செவ்வாய்க்கிழமையில் துவங்கிய ஒரு சாதாரண ஆண்டு ஆகும். அக்காலத்தில் இவ்வாண்டு "அந்தோனினசு, செவெரசு தூதர்களின் ஆட்சி ஆண்டு" (*Year of the Consulship of Antoninus and Severus*) எனவும், "ஆண்டு 975" (பண்டைய உரோமன் அப் ஊர்பி கொண்டிட்டா நாட்காட்டியில்) எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 222 என அழைக்கும் முறை நடைமுறைக்கு வந்தது.

## நிகழ்வுகள்

* மார்ச் 11 &ndash; உரோமைப் பேரரசர் எலகபாலுசு கிளர்ச்சி ஒன்றின் போது அவரது தாயாருடன் சேர்த்து பிரடோரியர்களால் படுகொலை செய்யப்பட்டார். இவர்களது உடல்கள் உரோமை நகர வீதிகளால் கொண்டு செல்லப்பட்டு டைபர் ஆற்றில் வீசப்பட்டன.
* எலகபாலுசுவிற்குப் பின்னர் அலெக்சாந்தர் செவெரசு தனது 13வது அகவையில் ஆட்சியில் அமர்ந்தான். இவனது தாயார் யூலியா அவத்தா மமேயா உரோமைப் பேரரசை 16 மேலவை உறுப்பினர்களின் உதவியுடன் ஆட்சி புரிந்தார்.
* சீன நாடுகளான சூ கான், கிழக்கு வூ ஆகியவற்றிடையே போர் மூண்டது.
* அக்டோபர் 14 &ndash; ஐந்து ஆண்டுகள் ஆட்சியியின் பின்னர் திருத்தந்தை முதலாம் கலிஸ்டசு உரோமில் கும்பல் ஒன்றினால் படுகொலை செய்யப்பட்டார். இவருக்குப் பின் கருதினால் முதலாம் உர்பான் திருத்தந்தையாக நியமிக்கப்பட்டார்.


## பிறப்புகள்
* தூ யூ, யின் மரபு சீனத் தளபதி, கல்வியாளர் (இ. 285)

## இறப்புகள்
* மார்ச் 11 &ndash; எலகபாலுசு, உரோமைப் பேரரசர் (பி. 203)
* முதலாம் கலிஸ்டஸ் (திருத்தந்தை)
* பர்தைசான், சிரிய மெய்யியலாளர் (பி. 154)

## மேற்கோள்கள்
ஆக்சுபோர்டு மின்மணி

**ஆக்சுபோர்டு மின்மணி** (**Oxford Electric Bell**)  என்பது 1840 ல் உருவாக்கப்பட்டு இன்று வரை செயல்பட்டுக் கொண்டிருக்கும் ஒரு ஆய்வுக்கூட மின்சார மணி ஆகும். திருச்சபைச் சமயகுருவும் இயற்பியலாளரும் ஆன ராபர்ட் வாக்கர் (Robert Walker) முதன்முதலில் வாங்கிய உபகரணம் ஆகும். இங்கிலாந்து நாட்டில் ஆக்சுபோர்டு பல்கலைக்கழகத்தில் உள்ள கிளாரென்டன் ஆய்வகத்தில் இன்றும் கூட ஒலித்துக் கொண்டிருக்கிறது.

## வடிவமைப்பு
இந்தக் கருவி இரு பித்தளை மணிகளால் ஆனது, ஒவ்வொன்றும் ஒரு வோல்ட்டா அடுக்குக்குக் கீழே வெக்கப்பட்டுள்ளது (இது ஒரு வகை மின்கலம் ஆகும்). இரண்டு அடுக்குகளும் தொடரிணைப்பில் இணைக்கப்பட்டிருக்கும். 4&nbsp;மிமீ விட்ட அளவுள்ள ஒரு உலோகக் கோளமே மணியின் நா (clapper), இரு இரு அடுக்குகளுக்குமிடையே இணைக்கப்பட்டுள்ளது. இது நிலைமின்னியல் விசை மூலம் மணியை ஒலிக்கச் செய்கிறது. மணியின் நா, ஒரு மணியை தொடும் போது நிலைமின்னாற்றலால் அதே மின்னூட்டம் பெறுகிறது. அதனால் அருகிலுள்ள மற்றொரு மணியால் கவரப்பட்டு ஒலியை எழுப்புகிறது. இந்த செயல்பாடு தொடர்ந்து நடைபெறுகிறது. இந்த இயக்கத்தை உருவாக்க அதிக மின்னழுத்தம் கொண்ட மின்கலங்கள் பயன்படுத்தப்படுகிறது. அதன்பின் குறைந்த மின்னழுத்தத்திலேயே, மணிகள் மின்னூட்டம் பெறுகிறது. இந்த காரணத்தால் அவைத் தொடர்ந்து செயல்படுகிறது. இவை 2 ஏர்ட்சு அதிர்வெண் கொண்ட அலைவுகளை உருவாக்குகிறது.

இதில் பயன்படுத்தப்படும் உலர் மின் அடுக்குகள், எதனால் ஆனவை என்பது தொியவில்லை. ஆனால் அதன் மீது மின்காப்பானாக கந்தகம் பூசப்பட்டுள்ளது.
மின்வேதியியல் மற்றும் நிலைமின்னியல் தத்துவத்தில் செயல்படுகிறது.
ஆக்சுபோர்டு மின்மணி இடையறா இயக்கத்தை விளக்கப் பயன்படுத்துவதில்லை. உலா் அடுக்குகள் மின்னூட்டத்தை இழந்தவுடனே, மணி ஒலி எழுப்புவதை நிறுத்திவிடுகிறது.

1840 ல் தொடங்கி இன்று வரை 10 பில்லியன் ஒலிகளை எழுப்பியுள்ளதாக கின்னஸ் உலக சாதனைகள் புத்தகத்தில் இடம் பெற்றுள்ளது.

## இயங்கும் விதம்
1840 முதல் அதிக ஈரப்பதம் உள்ள போது சிறுசிறு தடைகள் ஏற்படுவதைத் தவிர, மற்றபடி மணி ஒலித்துக் கொண்டேயிருக்கிறது. இந்த மணியானது 1825 ஆம் ஆண்டில் கட்டமைக்கப்பட்டிருக்கலாம்.

## மேலும் பார்க்க

* பிராங்கிளின் மணிகள்
* பெவர்லி கடிகாரம்

## மேற்கோள்கள்

## மேலும் படிக்க
* Willem Hackmann, "The Enigma of Volta's "Contact Tension" and the Development of the "Dry Pile"", appearing in *[http://ppp.unipv.it/PagesIT/NuovaVoltFrame.htm Nuova Voltiana: Studies on Volta and His Times], nb* Volume 3 (Fabio Bevilacqua; Lucio Frenonese (Editors)), 2000, pp.&nbsp;103–119.
* 
*
*

பகுப்பு:கருவிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பிராங்கிளின் மணிகள்

**பிராங்கிளின் மணிகள்** (*Franklin bells*)  அல்லது **கார்டன் மணிகள்** (*Gordon’s Bells*)  மற்றும் மின்னல் மணி எனவும் அழைக்கப்படுகிறது.) ஆரம்ப காலங்களில் மின்னூட்டத்தை செயல் விளக்கம் செய்துகாட்ட லேய்டின் கொள்கலனுடன் இணைத்து பயன்படுத்தப்பட்டது. 
பிராங்ளின் மணிகள் மின்னூட்டத்தை செயல் விளக்கம் செய்துகாட்டவே பயன்பட்டதேயன்றி, எந்தவித ஆராய்ச்சிக்கும் உதவவில்லை. இக்கருவி மின்னாற்றலைத் தொடர்ந்து இயக்க ஆற்றலாக மாற்ற உதவியது. இரண்டு எதிரெதிர் மின்னூட்டம் பெற்ற மணிகளுக்கிடையே மணியின் நா (clapper) ஒன்று முன்னும் பின்னும் அசைந்து ஒலி எழுப்புகிறது. 
 
## வரலாறு
மின்னியல் தொடர்பான தனது ஆராய்ச்சிகளுக்கு பெஞ்சமின் பிராங்கிளின் இக் கருவியைப் முதலில் பயன்படுத்தியதால், பின்னர் அவர் பெயரால் கருவியும் அழைக்கப்பட்டது. செர்மனி நாட்டைச் சேர்ந்த ஆண்ரூ கார்டன் (Andrew Gordon) என்ற தத்துவவியல் பேராசிரியர் இக் கருவியை உருவாக்கியதாகக் கூறப்படுகிறது. 1742 ல் இவர் மின்மணிகளை உருவாக்கியதைப் பற்றி மின்னியல் தொடர்பான பாடப் புத்தகங்களில் விரிவாகக் கூறப்பட்டுள்ளது. கார்டனின் வடிவமைப்பைத் தனது இடிதாங்கியுடன் பிராங்கிளின் இணைத்தார். இது பற்றி ஒரு ஆராய்ச்சி கட்டுரையில் பின்வருமாறு குறிப்பிடுகிறார். 

In September 1752, I erected an Iron Rod to draw the Lightning down into my House, in order to make some Experiments on it, with two Bells to give Notice when the Rod should be electrified.
  
(**தமிழாக்கம்**: செப்டம்பர் 1752 ல், மின்னலை ஈர்த்து சில சோதனைகள் செய்ய ஒரு இரும்பு கம்பியை எனது வீட்டில் பொருத்தினேன். அதனுடன் பொருத்தப்பட்ட மணிகள், மின்னூட்டம் பெறும் போது ஒலிக்கச் செய்தன.)

## வடிவமைப்பு மற்றும் இயங்கும் விதம்
ஒரு உலோகத் தாங்கியின் குறுக்குச்சட்டத்தில், மூன்று மணிகள் இணைக்கப்பட்டுள்ளது. மின்கடத்தும் சங்கிலியுடன் முதல் மற்றும் மூன்றாம் மணிகள் இணைக்கப்பட்டுள்ளன. மின்காப்புப் பொருளின் உதவியுடன் நடுவிலுள்ள மணி தொங்கவிடப்பட்டுள்ளது. இந்த மணிகளுக்கு இடையே இரண்டு மணி நாக்கள் தொங்கவிடப்பட்டுள்ளது. இவை ஊசல் போல் மின்காப்புப் பொருளினால் கட்டித் தொங்கவிடப்பட்டிருக்கும். நடுவிலுள்ள மணியின் முனையில் ஒரு சிறிய சங்கிலி இணைக்கப்பட்டுள்ளது.

லேய்டின் கொள்கலனின் உட்பரப்புடன் நடுவிலுள்ள மணியின் சங்கிலி இணைக்கப்பட்டுள்ளது. அதன் வெளிப்பரப்பு உலோகத் தாங்கியுடன்  இணைக்கப்பட்டுள்ளது. உட்பரப்பில் உருவாகும் மின்னூட்டங்கள், நடுவிலுள்ள மணிக்கும், வெளிப்பரப்பில் உருவாகும் மின்னூட்டங்கள், மற்ற இரு மணிக்களுக்கும் பாய்கின்றன. ஒரு மணியால் ஈர்க்கப்படும் மணியின் நா, அதன் மின்னூட்டத்தைப் பெற்று விலகலடைகிறது. அலைவினால் அடுத்த மணியை அடைகிறது. பின்னர் அதே செயல் தொடருகிறது. இச் செயல், லேய்டின் கொள்கலனிலுள்ள மின்னூட்டங்கள் மின்னிறக்கம் அடையும் வரை நடைபெறுகிறது. பின்னர் மணி ஒலிப்பது நின்று விடுகிறது.

## மேற்கோள்கள்
*  Franklin's Bells by grenadier (Instructables)

## மேலும் பார்க்க
* ஆக்சுபோர்டு மின்மணி

## வெளியிணைப்புகள்
* Ben Franklin's Lightning Bells  (Franklin Institute)
* Franklin’s Bells (Gordon’s Bells) (PV Scientific Instruments)
* “Franklin’s Bells” and charge transport as an undergraduate lab (American Journal of Physics)
* Franklins Bells (Research Media & Cybernetics)

பகுப்பு:மின்னியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:கருவிகள்
பரினீதி சோப்ரா

**பரினீதி சோப்ரா (Parineeti Chopra)** என்பவர் இந்தி நடிகர் மற்றும் பாடகி ஆவார். இவர் அக்டோபர் 22, 1987 ஆம் ஆண்டு பிறந்தார். சோப்ரா துவக்கத்தில் முதலீட்டு வங்கியியல் வேலை பார்க்க விரும்பினார். ஆனால் மான்செஸ்டர் வணிக பள்ளியில் நிதியியல்,வணிகம் மற்றும் பொருளாதாரம் ஆகிய பிரிவில் பட்டம் பெற்ற பிறகு 2009 ஆம் ஆண்டில் இந்தியா திரும்பினார். அந்த நேரம் இந்தியாவில் பெரும் பொருளியல் நிலைத் தேக்கம் இருந்தது, எனவே அவர்  யாஷ் ராஜ் ஃபிலிம்ஸ் எனும் நிறுவனத்தில் பொதுத் தொடர்புகள் ஆலோசகராக சேர்ந்தார். பின் அந்த நிறுவனத்தின்  நாயகியாக நடிக்க ஒப்பந்தம் ஆனார்.

சோப்ரா தன்னுடைய முதல் திரைப்படமாக 2011 ஆம் ஆண்டில் வெளியான பெண்கள் எதிர் ரிக்கிபாய் திரைப்படத்தில் நடித்தார். இந்தத் திரைப்படத்திற்காக சிறந்த அறிமுக நடிகைக்கான பிலிம்பேர் விருதுகள் பெற்றார். மேலும் அந்தத் திரைப்படத்திற்காக சிறந்த பெண் துணைக் கதாப்பாந்திரத் தேர்விற்காக பரிந்துரை செய்யப்பட்டார். இஷக்ஸாதே (2012), ஷுட் டேசி ரொமான்ஸ் (2013) மற்றும் ஹேசே தோ பசே (2014) போன்ற வெற்றிப் படங்களில் நடித்தார். இஸக்‌ஷாதே திரைப்படத்திற்காக தேசிய திரைப்பட விருதுகள்,(சிறப்பு விருது) பெற்றார். மேலும் மற்ற இரண்டு படங்களுக்கும் சிறந்த பெண் நடிகைக்காக ஃபிலிம்பேர் விருதுகளுக்குப் பரிந்துரை செய்யப்பட்டார். பின்பு மூன்று ஆண்டுகால இடைவெளிக்குப் பிறகு கோல்மால் மறுபடியும் (கோல்மால் அகெய்ன்) என்ற மாபெரும் வெற்றிப்படத்தில்  2017 ஆம் ஆண்டு நடித்தார்.

சோப்ரா தேசிய திரைப்பட விருதுகள், இந்தியா, பிலிம்பேர் விருதுகள் போன்றவை உட்பட பல விருதுகளைப் பெற்றுள்ளார். நடிகையாக மட்டுமன்றி அடையாளச் சின்னம், மற்றும் தயாரிப்புகளுக்கான புகழ்பெற்ற மேற்குறிப்பாளராகவும் இருந்துவருகிறார். தன்னுடைய திறமைகளால் இந்தியாவில் முன்னணி நடிகையாக இருந்துவருகிறார்.

## ஆரம்பகால வாழ்க்கை மற்றும் வேலை
பரினீதி சோப்ரா அக்டோபர் 22, 1987 ஆம் ஆண்டு அம்பாலா, அரியானா மாநிலத்தில் ஒரு பஞ்சாபியக் குடும்பத்தில் பிறந்தார்.. இவருடைய தந்தை பவன் சோப்ரா ஒரு வணிகர், தாய் ரீனா சோப்ரா ஆவார். இவருக்கு சிவாங் மற்றும் சஹாஜ் என  இரு சகோதரர்கள் உள்ளனர். நடிகைகள் பிரியங்கா சோப்ரா, மன்னரா சோப்ரா மற்றும் மீரா சோப்ரா ஆகியோர் இவரது உறவினர்னர்கள் ஆவர்.. சோப்ரா அம்பாலாவில் உள்ள ஏசு மற்றும் மேரி கன்னிமாடத்தில் பயின்றார்..தி இந்து எனும் இதழுக்கு அளித்த நேர்காணலில் தான் ஒரு சிறந்த மாணவியாக இருந்ததாகவும் முதலீட்டு வங்கியியல் அலுவலராக பணிபுரிய விருப்பப்பட்டதாகவும் கூறியுள்ளார்.

சோப்ராவிற்குப் 17 வயதாக இருக்கும் போது அவர் இலண்டன் சென்றார். அவர் இங்கிலாந்திலுள்ள மான்செஸ்டர் வணிக பள்ளியில் வணிகம், நிதி மற்றும் பொருளாதார பிரிவுகளில் பட்டம் பெற்றார்.. படித்துக்கொண்டிருக்கும் போதே மான்செஸ்டர் யுனைடெட் கால்பந்துக் கழகத்திற்கான உணவுத்துறையின் தலைவராக பகுதிநேரமாக வேலை பார்த்துவந்தார். சோப்ரா இந்துஸ்தானி இசையில் பட்டம் பெற்றவர் ஆவார். தனது குழந்தைப் பருவத்தில் தனது உறவினர் பிரியங்கா சோப்ரா மற்றும் தனது தந்தையுடன் இணைந்து மேடைகளில் பாடியுள்ளார்.

2009 ஆம் ஆண்டின் பொருளாதார மந்தநிலையின் போது அவர் இந்தியா வந்தார். தன்னுடைய உறவினர் பிரியங்கா சோப்ராவுடன் மும்பையில் தங்கினார். யாஷ் சோப்ரா படமனைக்குச் சென்றபோது பரனீதியை பொதுத் தொடர்புகள் மேலாளரை பிரியங்கா சோப்ரா சந்திக்கச் செய்தார். சோப்ரா சந்தையிடுதலில் பொதுத் தொடர்புகள் ஆலோசகராக உள்ளகப் பயிற்சியாளராகச் சேர்ந்தார்.

## மேற்கோள்கள்

## வெளியிணைப்புகள்
* 
* பாலிவுட் ஹங்காமாவில் பரினீதி சோப்ரா 
* 

பகுப்பு:இந்தியத் திரைப்பட நடிகர்கள்
பகுப்பு:இந்தித் திரைப்பட நடிகைகள்
பகுப்பு:பிலிம்பேர் விருதுகள் வென்றவர்கள்
பகுப்பு:1988 பிறப்புகள்
காமதேனு (வார இதழ்)

**காமதேனு** () என்பது தமிழ் நாட்டில் இருந்து வெளிவரும் வார இதழாகும். தி இந்து குழுமத்தால் 2018 இல் தொடங்கப்பட்டுள்ளது. வாரந்தோறும் திங்கள் கிழமையன்று வெளியாகிறது. இதன் முதல் இதழானது 2018 மார்ச்சு 05 அன்று வெளியானது.

## வரலாறு
தி இந்து குழுமம் 2013 ஆவது ஆண்டில் தி இந்து தமிழ் நாளிதழைத் தொடங்கியது. 2018 இல் காமதேனு என்னும் இந்நாளிதழைத் தொடங்கியுள்ளது.

## மேற்கோள்கள்

## வெளியிணைப்புகள்

பகுப்பு: தமிழ்நாட்டுத் தமிழ் இதழ்கள்
உன்னி முகுந்தன்

**உன்னி முகுந்தன்** அல்லது உன்னி முகுந்தன் நாயர் (Malayalam: **ഉണ്ണി മുകുന്ദൻ**, English:**Unnikrishnan Mukundan Nair**) ஒரு தென்னிந்திய திரைப்பட நடிகராவார்.தமிழ்த் திரைப்படம் சீடன் மூலம் இவர் நடிகராக அறிமுகமானார். தமிழ், மலையாளம், தெலுங்கு ஆகிய மூன்று மொழிகளில் இருபத்தியைந்துக்கும் மேற்பட்ட திரைப்படங்களில் நடித்துள்ளார்.

## பிறப்பு
உன்னி முகுந்தன் செப்டம்பர் 22, 1987 இல் குஜராத்தின் மாநிலம் அகமதாபாத்தில் மலையாளிக் குடும்பத்தில் பிறந்தார். இவரின் தந்தை முகுந்தன் நாயர், தாயார் ரோஜி முகுந்தன். இவருக்கு ஒரு அக்கா உள்ளார்.  இவர் அகமதாபாத்திலேயே பிறந்து வளர்ந்தார். ஆங்கிலத்தில் இளங்கலை படித்தவர். நடிப்பைத் தவிர்த்து சிறுகதைகள் எழுதுவது, ஆங்கிலத்தில் பாடல்கள் எழுதுவது, உடற்பயிற்சி ஆகியவற்றில் உன்னி முகுந்தன் கவனம் செலுத்தியுள்ளார்.

## நடிப்புத்துறை
2002 இல் மலயாளத்தில் பிரிதிவிராஜின் நடிப்பில் வெளியான நந்தனம் திரைப்படத்தின் தமிழ் பதிப்பான சீடன் திரைப்படமே உன்னி முகுந்தனின் முதல் திரைப்படம். அதன் பிறகு பல சிறு சிறு வேடங்களில் நடித்தார். உன்னி முகுந்தனிற்கு மிகப் பெரிய வெற்றியை தந்தது இயக்குநர் வைசாக்கின் மலையாளத் திரைப்படமான *மல்லு சிங்*(2012). முதலில் இத்திரைப்படத்தில் நடிக்க 
பிருதிவிராஜ்  ஒப்பந்தமானர். பிறகு அவரால் நடிக்க முடியாத காரணத்தினால் சிறு வேடத்தில் நடிக்க ஒப்பந்தமான உன்னி முதன்மைக் கதாபாத்திரத்தில் நடித்தார். இத்திரைப்படம் மிகப் பெரிய வெற்றியை ஈட்டியதால் முதன்மை கதாப்பாத்திரங்களில் நடிக்கும் வாய்ப்புகள் உன்னிக்கு கிடைக்கத் தொடங்கின. *ஐ லவ் மீ* (2012), *இது பாத்திரமானால்* (2013),* விக்ரமாதித்யன்* (2014), * கேஎல் 10 பத்து* (2015), *ஸ்டைல்* (2016), *காட்டும் மழையும்* (2016), *ஒரு முறை வந்து பார்த்தாயா* (2016), *அச்சையன்ஸ்* (2017), *கிளையன்ட்* (2017), and *மாஸ்டர் பீஸ்* (2017) ஆகியவை உன்னி முகுந்தன் பெரிய கதாப்பாத்திரங்கள் ஏற்று நடித்த படங்களாகும். உன்னி முகுந்தன் தெலுங்கில் அறிமுகமானது 2016 ஆம் ஆண்டு ஜூனியர் என்.டி.ஆர் நடிப்பில் வெளியான *ஜனதா கேரேஜ்* திரைப்படம் ஆகும். இவர் மலையாளத்தில் மம்முட்டியின் நடிப்பில் வெளியான *பாம்பே மார்ச் 12* மூலம் அறிமுகமானார். டி.கே.ராஜ்குமாரின் *தல்சமயம் ஒரு பெண்குட்டி* எனும் திரைப்படத்தில் துணைக் கதாபாத்திரம் ஏற்று நடித்தார்.

### 2011 - 2015
2011 ஆம் வருடம் தமிழ் மற்றும், மலையாளம் மொழியில் உன்னி முகுந்தன் நடிகராக அறிமுகமானார். *சீடன்*, *பாம்பே மார்ச்*, *பேங்க்காக் சம்மர்* ஆகிய மூன்றும் 2011 ஆம் ஆண்டு உன்னியின் நடிப்பில் வெளிவந்த திரைப்படங்களாகும். 2012 ஆம் ஆண்டில் இவரின் 6 திரைப்படன்கள் வெளியாகின. *மல்லு சிங்* மிகப் பெரிய வெற்றி பெற்றதுடன், 100 நாட்கள் திரையிடப்பட்டது. துல்கர் சல்மானின் *தீர்வம்* திரைப்படத்திலும் சிறு வேடத்தில் நடித்தார். *ஏழம் சூரியன்* திரைப்படத்தில் முதன்மைக் கதா பாத்திரத்தில் நடித்தார். 2013, 2014 ஆகிய இரண்டு வருடங்களும் தலா மூன்று மூன்று படங்களில் நடித்தார். அவற்றில் *விக்ரமாதித்யன்* மற்றும் *ராஜாதி ராஜா* ஆகியவை வெற்றி பெற்றதுடன், *விக்ரமாதித்யன்* நூறு நாட்கள் திரையிடப்பட்டது. 2015 இல் நான்கு திரைப்படங்களில் நடித்தார்.

### 2016 - 2018
2016 ஆம் ஆண்டு *ஜனதா கேரேஜ்* எனும் திரைப்படம் மூலம் தெலுங்கில் அறிமுகமானார் உன்னி முகுந்தன். இத்திரைப்படம் மிகப்பெரிய வெற்றியை ஈட்டியதுடன் எட்டு நாட்களில் நூறு கோடி வசூலைத் தாண்டியது. 2017 இல் வெளிவந்த *அச்சன்ஸ்* திரைப்படம் மூலம் பின்னனிப் பாடகராகவும் அறிமுகமானார்.

## விருதுகள்

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
பகுப்பு:1987 பிறப்புகள்
சியோ ஜியோம் ஜூ

**சியோ ஜியோங் ஜூ** ( Seo Jeong-ju  மே 18, 1915–24 திசம்பர்   2000) என்பவர் கொரிய மொழிக் கவிஞர் ஆவார். மிடங் என்ற புனை பெயரில் ஏராளமான கவிதைகளைப்  படைத்துள்ளார்.
15 தொகுப்புகளில் இவருடைய கவிதைகள் வெளி வந்துள்ளன. ஆங்கிலம், பிரெஞ்சு,  செருமனி, எசுப்பானியம் போன்ற பல மொழிகளில் இவருடைய கவிதைகள் மொழிப் பெயர்க்கப்பட்டன.

இவரின் பாட்டி இவருக்குச் சொன்ன கதைகளும் புத்த மத ஆர்வமும் இவருடைய கவிதை ஆக்கங்களுக்கு அடிப்படையாக இருந்தன.
கோசுன் பல்கலைக்கழகத்தில் கொரிய இலக்கியம் பயிற்றுவிக்கும் ஆசிரியராகவும் இருந்தார். இலக்கியத்துக்கான நோபல் பரிசுக்கு இவரது பெயர் 5 முறை பரிந்துரைக்கப் பட்டது.

## மேற்கோள்

பகுப்பு:கொரிய மொழிக் கவிஞர்கள்
பகுப்பு:கவிஞர்கள்
பகுப்பு:1915 பிறப்புகள்
பகுப்பு:2000 இறப்புகள்
அமி மைஞ்சர்

**அமி மைஞ்சர்** *(Amy Mainzer)* (பிறப்பு: ஜனவரி 2, 1974) ஓர் அமெரிக்க வானியலாளர் ஆவார். இவர் வானியற்பியல் கருவிகளிலும் அகச்சிவப்புக் கதிர் வானியலிலும் சிறப்பு புலமை பெற்றவர்.இவர் அகல்புல அகச்சிவப்புக் கதிர் அளக்கை தேட்டக்கலத் திட்ட்த்தின் இணை திட்ட அறிவியலாளரும் சிறுகோள்கள் ஆய்வுக்கான நியோவைசு (NEOWISE) திட்ட முதன்மை ஆய்வாளரும் ஆவார். இவர் மேலும் இப்போது முன்மொழியப்பட்டுள்ள புவியண்மை வான்பொருள் படப்பிடிப்பு விண்வெளித் தொலைநோகித் திட்ட முதன்மை ஆய்வாளராகவும் உள்ளார்.

## வாழ்க்கை

இவர் 1996 இல் இயற்பியலில் இளம் அறிவியல் பட்டத்தைசுட்டான்போர்டு பல்கலைக்கழகத்தில் உயர்தகவுடன் பெற்றார்; இவர் 2000 இல் வானியலில் மூதறிவியல் பட்டத்தை கலிபோர்னியா தொழில்நுட்ப நிறுவனத்திலும் வானியல் முனைவர் பட்டத்தை 2003 இல் இலாசு ஏஞ்சலீசில் அமைந்த கலிபோர்னியா பல்கலைக்கழகத்திலும் பெற்றார்.

இவர் சிறுகோள்களையும் பழுப்புக் குறுமீன்களையும் கோள் வளிமண்டலங்களயும் சிதில வட்டுகளையும் விண்மீன் உருவாக்கத்தையும் தரை, வெண்வெளி சார்ந்த புதிய வானியல் கருவிகளையும் பற்றிய ஆய்வுகளை மேற்கொள்கிறார்.

சிறுகோள் 234750 அமிமைஞ்சர் இவரது நினைவாகப் பெயரிடப்பட்டுள்ளது.

இவர் வரலாறு சார்ந்த தொலைக்காட்சித் தொடர்களிலும் புடவி தொலைக்காட்சித் தொடர்களிலும் பலவற்றில் கலந்துகொள்கிறார். 2010 மார்ச்சில் வெளியிடப்பட்ட வீட்டுக் காணொளிக் காட்சி தொடராகிய "விண்மீன் பயணத் தலைமுறைகள்"  கீழ் அமைந்த "உடுக்கண வான்படவியல்: புவி மீது" தொடரில் அடிக்கடி கலந்துகொள்கிறார். இவர் இலியோனார்டு நிமோய் வாழ்க்கைத் தொடர் ஆவண நிகழ்ச்சியிலும் மக்கள் பண்பாட்டில் சுபோக்கின் தாக்கம் பற்றிய சுபோக் பாலான அன்பு எனும் ஆவணத் தொடரிலும் கலந்துகொள்கிறார். இவை இலியோனார்டு நிமோயின் மகனாகிய ஆதாம் நிமோயால் 2016 இல் உருவாக்கப்பட்டன.  இவர் 2016 மாரிக் காலத்தில் இருந்து அறிவியல் அறிவுரைஞராகவும் *தாரையுந்து ஆயத்தம் போவோமே* எனும் பிபியெசு குழந்தைகள் தொடரில் விருந்தினராகவும் தொண்டாற்றி வருகிறார்.

## விருதுகள்

* நாசா விதிவிலக்கான உயர்தகவு அறிவியல் சாதனைப் பதக்கம் (2012)
* நாசா விதிவிலக்கான உயர்தகவு அறிவியல் சாதனைப் பதக்கம் (2011)
* வைசு, நியோவைசு, சுபிட்சர்திட்டங்களில் குழுசார் சாதனை விருதுகள்
* சிறப்புத் தகவுக்கான இலியூ ஆலன் விருது (2010)
* நாசா பட்டமேற்படிப்பு மாணவர் ஆராய்ச்சித் திட்ட நல்கை (2001-2003) 
* தேசிய அறிவியல் அறக்கட்டளை பட்டமேற்படிப்பு மாணவர் ஆராய்ச்சித் திட்ட நல்கை (1996-1999)

## மேற்கோள்கள்

## வெளி இணைப்புகள்
* 
* Amy Mainzer  at Jet Propulsion Laboratory 
* 

பகுப்பு:வாழும் மக்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:1974 பிறப்புகள்
பகுப்பு:பெண் வானியலாளர்கள்
சீமராஜா (2018 திரைப்படம்)

## நடிப்பு

*சிவகார்த்திகேயன் - சீமராஜா, கடம்பவேல் ராஜா
*சமந்தா  - சுதந்திரச்செல்வி (செல்வி)
*நெப்போலியன் - அரியராஜா, சீமராஜாவின் தந்தை
*சிம்ரன் - காளிஷ்வரி
*சூரி - கணக்கு
*லால் - கறிக்கடை/ காத்தாடி கண்ணன் 
*இராசேந்திரன் - மல்யுத்த ஆசிரியர் 
*யோகி பாபு – கிரிக்கெட் சுவாமிஜி
*மனோபாலா – பள்ளி தலைமை ஆசிரியர் 
*கீர்த்தி சுரேஷ் - கௌரவ தோற்றதில், கடம்பவேல் ராஜாவின் மனைவி  (பூமி)

## படப்பணிகள்
வருத்தப்படாத வாலிபர் சங்கம், ரஜினி முருகன் ஆகிய திரைப்படங்களின் வெற்றிக்குப்பிறகு, இப்படத்தினை பொன்ராம் இயக்கவுள்ளதாவும், சிவகார்த்திகேயன் கதாநாயகனாக நடிக்க உள்ளதாகவும், ஆகத்து 2016இல் இப்படத்தின் தயாரிப்பாளர் ஆர். டி. இராஜா அறிவித்தார். இப்படம் 2017ஆம் ஆண்டின் தொடக்கத்தில் படப்பிடிப்பு தொடங்கும் என்றும், 2017ஆம் ஆண்டின் தீபாவளிக்கு முன்னர் இப்படம் வெளியிடப்படும் என்றும் ஆர். டி. இராஜா தெரிவித்தார். முந்தையப் படங்களைப்போலவே இப்படத்திற்கும்  பாலசுப்ரமணியத்தின் ஒளிப்பதிவிலும், டி. இமானின் இசையிலும்,   விவேக் அர்சனின் படத்தொகுப்பிலும் இப்படம் படமாக்கப்பட்டது. இப்படத்திற்காக சமந்தா சிலம்பம் கற்றார். சிவகார்த்திகேயனின் மற்ற இரு திரைப்படங்களை விரைந்து முடிப்பதற்காக இப்படத்தின் படப்பிடிப்பு தள்ளிவைக்கப்பட்டது. இப்படத்தின் தொடக்க விழா 16 சூன் 2017 இல்  சிம்ரன், நெப்போலியன் , லால் ஆகியோருடன் தொடங்கியது.

## இசை
இத்திரைப்படத்திற்கு டி. இமான் இசையமைத்துள்ளார்.

## சான்றுகள்

## வெளியிணைப்புகள்
* 

பகுப்பு:2018 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நெப்போலியன் நடித்த திரைப்படங்கள்
பகுப்பு:சிம்ரன் நடித்த திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:சூரி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:சமந்தா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
மேகம் கறுத்திருக்கு

***மேகம் கறுத்திருக்கு*** (*Megam Karuththirukku*) என்பது 1987 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். இராம நாராயணன் இயக்கிய இத்திரைப்படத்தில் பிரபு, ரகுவரன் ஆகியோர் முக்கிய கதாபாத்திரங்களில் நடித்திருந்தனர். இத்திரைப்படத்திற்கு மனோஜ் கியான் இசையமைத்திருந்தார்.

## நடிகர்கள்
*பிரபு
*ரகுவரன்
*ரேகா
*மாதுரி

## மேற்கோள்கள்

## வெளியிணைப்புகள்

பகுப்பு:1987 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
பகுப்பு:ரேகா (தென்னிந்திய நடிகை) நடித்த திரைப்படங்கள்
அலீசியா எம். சோடர்பர்கு

**அலீசியா மார்கரிதா சோடர்பர்கு** *(Alicia Margarita Soderberg)* (பிறப்பு: 1977) ஓர் அமெரிக்க வானியற்பியலாளர் ஆவார். இவர் ஆர்வார்டு பல்கலைக்கழகத்தில் வானியல் உதவிப் பேராசிரியராகவும் ஆர்வார்டு சுமித்சோனிய வானியற்பியல் மையத்தில் முதுமுனைவர் ஆய்வாளராகவும் உள்ளார். இவரது ஆய்வு விண்மீன் பெருவெடிப்புகளில் அமைந்துள்ளது.

இவர் போசுடனில் பிறந்தார். கேப் கோடில் அமைந்த மசாசூசட் பால்மவுத்தில் வளர்ந்தார். இங்கு இவர் மச்சாசூசட் பால்மவுத் உயர்நிலைப் பள்ளியில் படித்தார். இவர் கோடை மாதங்களில் அருகில் அமைந்த வுட்சுகோல் கடலியல் நிறுவனத்தில் கடற்கரை குளங்களில் நீர்மாசு விளைவைப் பற்றி ஆய்வு செய்துள்ளார். 
இவர் பேட்சு கல்லூரியில் சேர்ந்து 2000 இல் கணிதவியலிலும் இயற்பியலிலும் இளம் அறிவியல் பட்டம் பெற்றார். இவர் வானியற்பியலுக்கான ஆர்வாடு-சுமித்சோனிய மையம், அரிசோனா கிட் பீக் தேசிய வான்காணகம்,  சிலியில் உள்ள செரோ தொலோலோ அமெரிக்க நாட்டிடை வாண்காணகம், பியூயெர்ட்டோ இரீகோவில் உள்ள அரெசிபோ வான்காணகம், நியூமெக்சிகோவில் உள்ள இலாசு அலமாசுதேசிய ஆய்வகம் ஆகிய இடங்களில் கோடை நிகழ்ச்சித் திட்டங்களில் கலந்துகொண்டுள்ளார். இவர் பயன்முறை கணிதவியலில் கேம்பிரிட்ஜ் பலகலைக்கழகத்தில் மூதறிவியல் பட்ட்த்தைப் பெற்றார். இவருக்கு வானியற்பியல் முனைவர் பட்ட்த்தை கலிபோர்னியா தொழில்நுட்பக் கழகம் வழங்கியது. இவரது ஆய்வு வழிகாட்டி சிறீனிவாசு குல்கர்ணி ஆவார். இவரது முனைவர் பட்ட ஆய்வுரை பலோமார் வான்காணகத்திலும் மீப்பெரிய குறுக்கீட்டளவி அணியிலும் திரட்டிய நோக்கீடுகளைக் கொண்டு காம்மக் கதிர் வெடிப்புகளையும் வகை Ib,   Ic விண்மீன் பெருவெடிப்புகளை நன்கு ப்ரிதலுக்கானதாக அமைந்தது. இந்த விண்மீன் பெருவெடிப்புகள் புறப்பகுதி அல்லது புறணியிழந்த அகடுகுலையும் விண்மீன் விண்மீன் பெருவெடிப்புகளின் வகைகள் ஆகும்.

ஏரிசு விண்மீன் குழுவில் 440 மில்லியன் ஒளியாண்டுகளுக்கு அப்பால் (135 மெகா பார்செக்குகளுக்கு அப்பால்) அமைந்த GRB 060218 எனும் காம்மாக்கதிர் வெடிப்பை 2006 பிப்ரவரி 18 இல் கண்டுபிடித்த ஆய்வாளர் குழுவில் சோடர்பர்கு ஓர் உறுப்பினராவார். பிறகு இதோடு தொடர்புடைய SN2006aj  எனும் விண்மீன் பெருவெடிப்பும் கண்டுபிடிக்கப்பட்டது. இந்தக் கண்டுபிடிப்பு காம்மாக்கதிர் வெடிப்புகளை விண்மீன் பெருவெடிப்புகளின் காலத்தோடு இணைப்பதற்கு நல்ல சான்றாக விளங்கியது.

சோடர்பர்கும் அவரது குழுவினரும் 2008 ஜனவரி 9 இல் நாசாவின் விரைவுக் காம்மாக்கதிர் வெடிப்புத் திட்டத்தின் எக்சு கதிர் விண்வெளித் தொலைநோக்கியின் தரவுகளைப் பயன்படுத்தி SN 2008D எனும் விண்மீன் பெருவெடிப்பை அது நிகழும்போதே கண்டுபிடித்தனர். இது 88 மில்லியன் ஒளியாண்டுகளூக்கு (27 மெகா பார்செக்குகளுக்கு) அப்பால் உள்ள NGC 2770 எனும் சுருள்பால்வெளியில் அமைந்த ஒரு முன்னோடி விண்மீனை வைத்து கண்டறியப்பட்டது. மேலும்,  இவர்கள் புவித்தரையிலுள்ள வான்காணகங்களையும் விண்வெளியில் சுற்றிவரும் வான்காணகங்களையும் இந்நிகழ்ச்சியைப் பதியுமாறு எச்சரித்தனர். இவர்கள் ஏற்கெனவே SN 2007uy எனும் விண்மீன் பெருவெடிப்பை நோக்க, NGC 2770 விண்மீன் பெருவெடிப்பின் நோக்கிடுகளில் ஈடுபட்டிருந்ததால், இக்குழு இந்த புது விண்மீன் பெருவெடிப்பை அது நிகழும்போதே கண்டறிய முடிந்தது.

## மேற்கோள்கள்

பகுப்பு:1977 பிறப்புகள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
பகுப்பு:வாழும் மக்கள்
பகுப்பு:விண்மீன் பெருவெடிப்பு கண்டுபிடிப்பாளர்கள்
பகுப்பு:பெண் வானியலாளர்கள்
பகுப்பு:பெண் வானியற்பியலாளர்கள்
யூக்கோ காக்காழு

**யூக்கோ காக்காழு** *(Yūko Kakazu)*(嘉数悠子 *காக்காழு யூக்கோ*)** ** ஒரு யப்பானிய வானியலாளர் ஆவார். இவர் பால்வெளி உருவாக்கத்திலும் படிமலர்ச்சியிலும் சிறப்பு தகைமை வாய்ந்தவர். இவர் NAOJ அவாய் வான்காணகச் சுபாரு தொலைநோக்கிக்கான மக்கள் பரப்புரை வல்லுனர் ஆவார்.

## இளமையும் கல்வியும்

இவர் யப்பான், ஒகினாவாவில் பிறந்து வளர்ந்தார். நாசா நல்கையில் இவர் பங்குபெற்ற விண்வெளி முகாம் விண்வெளி அறிவியலில் பணியாற்ற வழிவகுத்துள்ளது. ஒகினாவா சோகாக்கு உயர்நிலைப்பள்ளியில் தன் கல்வியை முடித்ததும், இவர் தோகோக்கு பல்கலைக்கழகத்தின் அறிவியல் புலத்தில் அறிவியற் பட்டப் பள்ளியில் படித்தார். அங்கு முதலில் இவர் வேதியியல் துறையில் சேர்ந்தாலும் பின்னர் இயற்பியல் துறைக்கு மாறியுள்ளார். அப்பல்கலைக்கழகத்தில் இளவல் பட்டம் பெற்றதும், இவர் மனோவாவில் உள்ள அவாய் பல்கலைக்கழகத்தில் முதுவர் பட்டமும் வானியலில் முனைவர் பட்டமும் பெற்றார்.

## வாழ்வும் ஆய்வும்
இவர் 2008 முதல் பாரீசு வானியற்பியல் நிறுவனத்தில் பல ஆய்வுநிலைகளில் பணிபுரிந்துள்ளார். பின்னர் கலிபோர்னியா  தொழில்நுட்ப நிறுவனத்தில் ஆய்வாளராக 2010 முதல் பணிபுரியலானார். பிறகு, சிகாகோ பல்கலைக்கழகத்தில் 2011 முதல் ஆய்வாளரானார். இவர் இப்போது ட்வத்யேசிய வானியல் அமைப்பின் வான்கானகத்திலும் சுபாரு தொலைநோக்கியிலும் 2013 முதல் ஆய்வாளராக பணிபுரிகிறார்.
 
இவரது ஆய்வுப் புலம், புடவியின் உறுப்புகளாக அமையும் பால்வெளிகளின் தோற்றமும் படிமலர்ச்சியும் ஆகும்.

## மேற்கோள்கள்

## வெளி இணைப்புகள்
* Yuko Kakazu, Ph.D. - official webpage
* 天文学者ゆうこのハワイ便り (Astronomer Yuko's News from Hawai'i) - official blog 
* ハワイ→パリ→カリフォルニア→シカゴ。世界で活躍する天文学者にインタビュー!! - 講談社が運営するサイト・理系女子応援サービス Rikejo 内のページ。
* 
* 
* From Ancient to Modern Astronomy - Islanders' Perspectives  - 'Imiloa Hawai'i blog

பகுப்பு:1970 பிறப்புகள்
பகுப்பு:பெண் வானியலாளர்கள்
பகுப்பு:வாழும் மக்கள்
பகுப்பு:சப்பானிய வானியலாளர்கள்
பகுப்பு:சப்பானியப் பெண் அறிவியலாளர்கள்
இங்வர் காம்பரத்

**இங்வர் காம்பரத்**  ( Feodor Ingvar Kamprad 30 மார்ச்சு 1926–27 சனவரி 2018) என்பவர் சுவீடிய  தொழில் அதிபர் ஆவார். ஐக்கியா என்ற பன்னாட்டு  சில்லறை வணிக நிறுவனத்தைத் தொடங்கினார். இவர் 1976 முதல் 2014 வரை சுவிட்சர்லாந்தில்  வாழ்ந்து வந்தார்.

## இளமைக் காலம்

தெற்கு சுவீடனி;ல்  சுமலந்தியா என்ற பகுதியில் சுவீடிய தாய்க்கும் செருமனி தந்தைக்கும்  இங்வர் காம்பரத்  பிறந்தார். இவருடைய பாட்டி குடும்பத் தொழிலை இவருக்குக்  கற்றுக் கொடுத்தார். வணிகத்திலும் தொழிலிலும் ஏற்படும் இன்னல்களையும் இடர்பாடுகளையும் எடுத்துக் காட்டி வழிமுறைகளைச்  சொல்லிக் கொடுத்தார். இவர் பள்ளிப் படிப்பைத் தொடராமல் வணிகத்தில் ஆர்வம் கொண்டார்.

## மேற்கோள்

பகுப்பு:தொழிலதிபர்கள்
பகுப்பு:1926 பிறப்புகள்
பகுப்பு:2018 இறப்புகள்
2018 இந்தியன் பிரீமியர் லீக்

**2018 இந்தியன் பிரீமியர் லீக்** என்பது (indian premier league)  ஐ பி எல் 11 எனவும் அழைக்கப்படுகிறது. இது இந்தியத் துடுப்பாட்டக் கட்டுப்பாடு வாரியத்தால் நடத்தப்படும் தொழில்முறை துடுப்பாட்டத்தின் 11 ஆவது பருவம் ஆகும். இது ஏப்ரல் 7 ஆம் திகதி முதல் மே 27 வரை நடைபெற உள்ளன. இரண்டாண்டு தடைகளுக்குப் பிறகு சென்னை சூப்பர் கிங்ஸ் மற்றும் ராஜஸ்தான் ராயல்ஸ் அணிகள் விளையாட இருக்கின்றன. நடுவர் முடிவு மீளாய்வு முறைமை பயன்படுத்தவிருக்கும் முதல் பருவம் இதுவாகும்.

## புள்ளிகள் அட்டவணை

* The four top ranked teams qualify for the playoffs
*  advanced to Qualifier 1
*  advanced to the Eliminator

## லீக் போட்டிகள்
### போட்டி முடிவுகள்

## லீக்கில் முன்னேற்றம்

## ஆட்டமிழப்பு ஆட்டம்

## சான்றுகள்

பகுப்பு:இந்தியன் பிரீமியர் லீக்
பகுப்பு:2018 இல் விளையாட்டுகள்
புழுங்கல் அரிசி

thumb|<center>புழுங்கல் அரிசி</center>
thumb|நைஜீரியாவில் புழுங்கல் அரிசி தயார் செய்யும் பெண்
thumb|Prepared parboiled rice
**புழுங்கல் அரிசி** என்பது ஓரளவு வேகவைத்த  நெல்லிருந்து  உமியானது தனியாகப் பிரிக்கப்பட்டு தயாரிக்கப்படும் அரிசி ஆகும்.  நெல் அவித்தலில் மூன்று அடிப்படை படிகள் உள்ளன, அவை ஊறவைத்தல், வேகவைத்தல், உலர்த்துதல் ஆகும். இந்த வழிமுறைகள் மூலம் நெல்லிலிருந்து அரிசியை கைகளினால் எளிதாக குத்திப் பிரிக்கமுடியும் ஆனால் எந்திரங்களால் எளிதாக பிரிக்க இயலாது. உலகில் உற்பத்தியாகும் சுமார் 50% நெல்  வேகவைக்கப்படுகிறது.  இந்த செயல்முறை உலகம் முழுவதும் பல நாடுகளில் நடைமுறையில் உள்ளன,  அவை இந்தியா, வங்கதேசம், பாக்கித்தான், மியான்மர், மலேசியா, நேபாளம், இலங்கை, தாய்லாந்து, தென் ஆப்ரிக்கா, இத்தாலி, ஸ்பெயின், நைஜீரியா, தாய்லாந்து, சுவிட்சர்லாந்து, அமெரிக்கா மற்றும் பிரான்ஸ்.

## சான்றுகள்

பகுப்பு:நெல் வகைகள்
சிகாகோ வான் போக்குவரத்து கட்டுப்பாட்டகம்

**சிகாகோ வான் போக்குவரத்து கட்டுப்பாட்டகம்** (**ஃஜஅஉ**) (வானொலி தகவல்தொடர்பு: "**சிகாகோ மையம்**") என்பது அமெரிக்கக் கூட்டாட்சி விமானப்போகுவரத்து வாரியத்தால் தொடர்தாபிக்கப்பட்ட 22 தேசிய வான் போக்குவரத்து கட்டுப்பாட்டு மையங்களில் (வா. போ. க. மை.) ஒன்றாகும் இலினொய் மாநிலத்தைச் சேர்ந்த அரோரா ஊரில், 619 மேற்கு நியூ இந்தியன் ட்ரெயில் ரோட்டில் அமைகின்றது.

சிகாகோ மையத்தின் முதன்மைப் பொறுப்பு, பாதுகாப்பான, ஒழுங்கான, மற்றும் துரிதமான விமானப்போக்கை நிலைநாட்டுவதற்காக, பன்னாட்டு விமானப்போக்கு, வருகைகள், மற்றும் புறப்பாடுகளை வரிசைப்படுத்தி கட்டுப்படுத்துவதே ஆகும்.

சிகாகோ மையம், மத்தியகிழக்கு அமெரிக்காவின் இலினொய், இந்தியானா, மிச்சிகன், விஸ்கொன்சின், மற்றும் அயோவா மாநிலங்களை உட்பட்ட சுமார் 91,000 சதுர மைல் நிலப்பரப்பு கொண்டுள்ளது.

சிகாகோ மையம், மினியாப்பொலிஸ் வான் போக்குவரத்து கட்டுப்பாட்டகம், கேன்சஸ் நகரம் வான் போக்குவரத்து கட்டுப்பாட்டகம், இண்டியானாபொலிஸ் வான் போக்குவரத்து கட்டுப்பாட்டகம், மற்றும் கிளீவ்லாந்து வான் போக்குவரத்து கட்டுப்பாட்டகம், என்பவற்றின் அருகிலுள்ளது. ஃஜஅஉ, சிகாகோ, மில்வாக்கி, மேடிசன், சீடர் ராபிட்ஸ், டி மொயின், குவாட் நகரங்கள், பியோரியா, இசுப்பிரிங்ஃபீல்ட், இண்டியானாபொலிஸ், மற்றும் கிராண்ட் ராபிட்ஸ் அணுகுமுறைகளை உட்பட்ட பல அணுகுமுறை கட்டுப்பாட்டகங்களுடன் ஒட்டியுள்ளது. 

சிகாகோ மையம், அமெரிக்காவில் ஐந்தாவது மிக திறளான வான் போக்குவரத்து கட்டுப்பாட்டு மையமாகிறது. ஜனவரி 1, 2012 முதல், டிசம்பர் 31, 2012 வரை, சிகாகோ மையம் 2,343,281 விமான இயக்கங்களை செயல்முறைக்குள்ளாக்கியது.

## 2014 தீவிபத்து
செப்டம்பர் 26, 2014 அன்று, சிகாகோ மையத்தில் (ஃஜஅஉ) ஒரு எரியாட்டலின் காரணமாக, சிகாகோவின் ஓஹேர் மற்றும் மிட்வே பன்னாட்டு விமானநிலையங்களை சேர்ந்த ஃஜஅஉ மேற்பார்வையிடும் வான்வெளியில் அனைத்து விமான இயக்கங்களை நிறுத்தத் தேவைப்பட்டு, பல விமானப்பயணங்கள் இரத்தாகியுள்ளன. மையத்தின் ஒரு ஊழியர் புகையை மூச்சிழுத்ததால் மருத்துவ சிகிச்சை மேற்கொண்டார், மற்றும் மற்ற ஊழியர்கள் அவசரமாக வெளியேற்றினார்கள். 

இந்நிகழ்வின் பிறகு, ஹாரிஸ் நிறுவனத்தைச் சேர்ந்து, அமெரிக்கக் கூட்டாட்சி விமானப்போக்குவரத்து வாரியத்திற்கு பணியாற்றிய ப்ரையன் ஹௌவர்ட் என்பவர், "வானூர்தி அல்லது வானூர்தியை சம்பந்தப்பட்ட கட்டிடங்களை வேண்டுமென்று அழிப்பது" என்ற ஓர் பிரிவின் கீழான குற்றத்தை சுமத்தினார் .

## மேற்கோள்கள்

## இதர இணைப்புகள்
* Chicago Air Route Traffic Control Center (FAA)
* Chicago Center Weather Service Unit (NWS)
பகுப்பு:வான் போக்குவரத்து கட்டுப்பாடு
மஞ்சள் வாய் கடல் விரியன்

**மஞ்சள் வாய் கடல் விரியன்** (*Laticauda colubrina*), அல்லது **வரிகொண்ட கடல் விரியன்** என அழைக்கப்படுவது கடல்வாழ் பாம்பினத்தை சேர்ந்த வெப்பவலயத்துக்குரிய இந்திய பசிபிக் கடல் பிராந்தியத்தில் காணப்படும் ஒரு நச்சுப் பாம்பினமாகும். இப்பாப்பு தனித்துவமான கறுப்புக் கோடுகளையும் மஞ்சள் நிற வாயையும் நீந்துவதற்கு உரிய துடுப்புப் போன்ற வாலையும் கொண்டது. இது அதன் அதிகமான நேரத்தை வேட்டையாடுவதற்காக நீருக்கு அடியில் கழிப்பதுடன் சமிபாடு, ஒய்வு, இனப்பெருக்கம் ஆகியவற்றுக்கு தரைக்குத் திரும்பும்.
நரம்புத்தொகுதியைத் தாக்கவல்ல இதனது வீரியமான நஞ்சு, கடல் விலாங்கு மற்றும் சிறிய மீன்களைப் பிடிக்க உதவும். தரைக்கு வரும்போது இவை மனிதரையும்  தாக்குகின்றது. இது தற்காப்புக்காகவே மனிதரைத் தாக்குகின்றது.

## விபரிப்பு

மஞ்சள் வாய் கடல் விரியனின் தலைப்பகுதி கருமை நிறமுடையது.  மூக்கு நீண்டதாகவும் பிரிபடாத வளைந்த செதில்களையும் கொண்டது.  மேல் உதடு மற்றும் வாய்ப்பகுதியில் உள்ள மஞ்சள் நிறம் தலையை நோக்கி கண் வரை பரந்திருக்கும்.

உடல் தட்டையான உருளை வடிவத்தைக் கொண்டது, அகலத்தை விட உயரமானது. இதன் மேற்பகுதி  தனித்துவமான நீலங்கலந்த நரைநிற மறை கொண்டதாக காணப்படும். வயிறு மஞ்சள் கலந்த கீழ்ப்பற செதில்களைக் கொண்டதாக மூன்றில் ஒன்று முதல் அரைப் பங்கு வரைக் காணப்படும். பாம்பின் முழு நீளத்திற்கும்  சீரான இடைவெளியில் அமைந்த  கறுப்பு வளையங்கள் காணப்படும். ஆனால் வயிற்றுப் பகுதியில் இவ்வளையங்கள் குறுகியதாக அல்லது தடைப்பட்டு காணப்படும். நடு உடலில் 21 முதல் 25 வரையான நீள வரிசைகள் மேற்படிந்த செதில்கள் காணப்படும்.  பாம்பின் வால் நீந்துவதற்குரியதாக துடுப்புப் போன்று காணப்படும்.

சராசரியாக ஆண் பாம்பின் மொத்த நீளம்   உடையதாகவும், வால்  நீளமாகவும் இருக்கும். பெண் பாம்பு குறிப்பிடத்தக்களவு பெரிதாக சராசரி நீளம்  மற்றும் வால் கொண்டிருக்கும்.

## பரம்பலும் வாழிடமும்
மஞ்சள் வாய் கடல் விரியன் கிழக்கு இந்தியப் பெருங்கடல் மற்றும் மேற்குப் பசிபிக் பெருங்கடல் வரைப் பரந்து காணப்படுகின்றது. இது இந்தியாவின் கிழக்குக் கரை, வங்காளதேசத்தின் வங்காள விரிகுடாக் கடல் ஓரம், மியன்மார், தெற்காசியாவின் மற்றைய பகுதிகளில் இருந்து மலாய் தீவுக்கூட்டம் மற்றும் சீனா, தாய்வான் ஆகியவற்றின் சில பகுதிகள்,யப்பானின் ரிக்யூ தீவுகள்ஆகியவற்றில் காணப்படுகின்றது. இவ்வினம் பிஜி ஏனைய பசிபிக் தீவுகளில் பொதுவாகக் காணப்படும்.  அவுத்திரெலியா, நியூ கலிடோணியா, நியூ சீலாந்து ஆகியவற்றில் இவை உள்ளதாக நாடோடிகளின் பதிவுகள் காட்டுகின்றன. 

## நடத்தைகள்

மஞ்சள் வாய்க் கடல் விரியன் பகுதி நீர் வாழ்க்கைக்குரிய விலங்கு ஆகும். இளமைப் பருவத்தை நீரிலும் கரையோர தரையிலும் கழிக்கும். முதிர்ந்த விலங்குகள் தரையில் மேலும் ஊடுருவி அதன் பாதியளவு காலத்தைக் கழிக்கும். ஆண்கள் தமது புணர்ச்சிக் காலத்தில் தரையில்  செயலூக்கம் கூடியவையாகவும் ஆழம் குறைந்த நீரில் வேட்டையாடுவதாகவும், பெண் புணர்ச்சிக்காலத்தில் தரையில் செயலூக்கம் குறைந்ததாகவும் ஆழமான நீரில் வேட்டையாடுவதாவும் காணப்படும். ஏனெனில் ஆண்கள் நீளம் குறைந்தவை என்பதால் வேகமாக ஊர்வதும் நீந்துவதும் அவற்றால் முடியும்.

## மேற்கோள்கள்

பகுப்பு:கடற்பாம்புகள்
கருப்பன்

**கருப்பன்** (*Karuppan*) என்பது 2017 ஆம் ஆண்டில் திரையிடப்பட்ட அதிரடி மற்றும் நகைச்சுவை நிறைந்த திரைப்படம். இத்திரைப்படம் ரா . பன்னீர்செல்வத்தால் எழுதப்பட்டது மற்றும் இயக்கப்பட்டது. திரைப்படத்தின் முக்கிய கதாபாத்திரங்களில்  விஜய் சேதுபதி, பாபி சிம்ஹா மற்றும் தன்யா இரவிச்சந்திரன்  ஆகியோர் நடித்துள்ளனர். இப்படத்தின் தயாரிப்பு ஜனவரி 2017 ல் தொடங்கியது. செப்டம்பர் 29, 2017அன்று வெளியிடப்பட்டது.  வெளியீட்டின் போது , இந்தத் திரைப்படம் நேர்மறையான விமர்சனங்களைப் பெற்றது. மேலும் கருப்பன்,  திரைப்பட நுழைவு சீீட்டு விற்பனையில் வெற்றிகரமான படமாக உருவெடுத்தது.

## நடிகர்கள்
* விஜய் சேதுபதி - கருப்பன்
* பாபி சிம்ஹா - கதிர்
* தன்யா இரவிச்சந்திரன் - அன்புச் செல்வி கருப்பன்
* பசுபதி - மாயீ (அன்பசெலவின் சகோதரர்)
* காவேரி - முத்து
* சிங்கம்புலி - கருப்பனின் மாமா
* ரேணுகா - கருப்பனின் தாயாக
* சரத் லோகித்தாஸ்வா - வரச நாட்டு பெருசு

## மேற்கோள்கள்

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
அமெரிக்க - வங்காளம் எயர்லைன்சு விமானம் 211

**அமெரிக்க - வங்காளம் எயர்லைன்சு விமானம் 211** (*US-Bangla Airlines Flight 211 (BS211/UBG211*); இது அமெரிக்க - வங்காளம் எயர்லைன்சு (*US-Bangla Airlines*) விமான நிறுவனம் மூலம் வங்கதேசத் தலைநகர் டாக்கா சாஜலால் சர்வதேச வானூர்தி நிலையத்திலிருந்து (*Shahjalal International Airport*), நேபாளத் தலைநகர் காட்மாண்டு, திரிபுவன் பன்னாட்டு வானூர்தி நிலையதிற்கு இயக்கிய திட்டமிடப்பட்ட ஒரு சர்வதேச பயணிகள் விமானமாகும். 2018, மார்ச்சு 12 நேபாளத்தின் உள்ளூர் நேரப்படி 14:18 க்கு (*08:30 UTC*), விமானத்தின் சேவை அட்டவணை, 76-சீட்டர் பாம்பார்டியர் டாஷ் 8 கியூ400 ன்படி (*Bombardier Dash 8 Q400*), இறங்கும் தருணத்தில் எதிர்பாராத விதமாக தரையில் மோதி வெடித்து தீப்பிடித்து விபத்துக்குள்ளானதாக அறியப்பட்டது.

## சான்றுகள்

பகுப்பு:2018 இல் வானூர்தி விபத்துகளும் நிகழ்வுகளும்‎
பகுப்பு:நேபாளத்தில் பயணியர் வானூர்தி விபத்துகள்
குண்டுபள்ளி பௌத்த நினைவுச் சின்னங்கள்

**குண்டுபள்ளி பௌத்த நினைவுச் சின்னங்கள்**  (**Guntupalli Group of Buddhist Monuments**), இந்தியாவின் ஆந்திரப் பிரதேசத மாநிலத்தின், மேற்கு கோதாவரி மாவட்டத்தில் உள்ள குண்டுபள்ளி கிராமத்தில் உள்லது.

மேற்கு கோதாவரி மாவட்டத் தலைமையிடமான ஏலூரு நகரத்திலிருந்து 40 கி.மீ. தொலைவில் உள்ளது.

இப்பௌத்த தொல்லியல் களம் இரண்டு பௌத்தக் குடைவரைகளும்,  ஒரு சைத்தியம்     மற்றும் இரண்டு பெரிய தூபிகளும் கொண்டது.  

இப்பௌத்த தொல்லியல் களம் கிமு 200 - 0 ஆண்டுகளுக்கு முந்தியதாகும். பிற்காலத்தில் இத்தொல்லியல் களத்தில் சிற்பங்கள் செதுக்கப்பட்டுள்ளது.

இத்தொல்லியல் களத்தை அகழ்வராய்ச்சி செய்த போது மூன்று பௌத்த நினைவுச் சின்னஙகள் கொண்ட பேழை கண்டெடுக்கப்பட்டது. இப்பேழைகளில் தங்கம், வெள்ளி, நவரத்தினங்கள் இருந்தது. ஒரு பேழையில் அவலோகிதரின் 
வெண்கலச் சிலை இருந்தது.  
பேழையின் மீது தேவநாகரி எழுத்தில் குறிப்புகள் கொண்டிருந்தது. இவைகள் கிபி 9 - 10ம் நூற்றாண்டுக் காலத்தவை என குறிப்புகள் மூலம் அறியப்படுகிறது.


File:Stone built Stupa.JPG|கருங்கல் தூபி 
File:Stone built Stupa and Large group of stupas 2.JPG|முதன்மைத் தூபி அருகில் சிதிலமடைந்த தூபிகள் 
File:Large group of stupas.JPG|தூபிகள் 
File:Guntupalli caves.jpg|தூபிகள்
File:Brick Chaitya.JPG|செங்கற்களால் கட்டப்பட்ட சைத்தியம்

## இதனையும் காண்க
* பௌத்த தொல்லியற்களங்கள்
* பௌத்த யாத்திரைத் தலங்கள்

## அடிக்குறிப்புகள்

## மேற்கோள்கள்

*"ASI": Group of Buddhist Monuments, Guntupalli. ASI 
*Michell, George, *The Penguin Guide to the Monuments of India, Volume 1: Buddhist, Jain, Hindu*, 1989, Penguin Books, 
## வெளி இணைப்புகள்
*குண்டுபள்ளி தூபி - காணொளி

பகுப்பு:ஆந்திர ஊர்களும் நகரங்களும்
*
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:மேற்கு கோதாவரி மாவட்டம்
பகுப்பு:குடைவரைகள்
ஆயிரத்தில் இருவர்

**ஆயிரத்தில் இருவர்** (*Aayirathil Iruvar*) என்பது 2017 ஆவது ஆண்டில் வெளியான ஓர் இந்தியத் தமிழ்த் திரைப்படமாகும். சரண் இயக்கிய இத்திரைப்படத்தில் வினய் கதாநாயகனாக நடித்திருந்தார். அவருடன் சாக்சி சௌத்ரி, சுரபி சந்தோஷ், கேசா கம்பாதி ஆகியோர் முக்கிய கதாபாத்திரங்களில் அறிமுகம் ஆயினர். 2012 இல் படப்பிடிப்பு தொடங்கப்பட்ட இத்திரைப்படம் மிகவும் தாமதமாக 2017 செப்டம்பர் 22 அன்று வெளியானது. ஆயினும் வணிக ரீதியாக வெற்றியைப் பெறவில்லை.

## நடிகர்கள்
## Cast

*வினய் இரண்டு வேடங்களில்  
**செந்தட்டிக்காளை 
**செவத்தக்காளை 
*சாக்சி சௌத்ரி 
*சுரபிசந்தோசு 
*கேசா கம்பாட்டி 
*பிரதீப் ரவட் 
*சிறீசித் ரவி 
*காஜல் பசுபதி 
*இளவரசு 
*அருள்தாஸ் 
*ரித்திகா ஸ்ரீனிவாஸ்
*மயில்சாமி
*டேனியல் ஆன்னி போப் 
*சானூர் சனா

## மேற்கோள்கள்

## வெளியிணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பரத்வாஜ் இசையமைத்த தமிழ்த் திரைப்படங்கள்
நெஞ்சில் துணிவிருந்தால் (2017 திரைப்படம்)

**நெஞ்சில் துணிவிருந்தால்** (Nenjil Thunivirundhal), சுசீந்தனின்இயக்கத்தில், தமிழில் ஆண்டனியின் ,சக்ரி தெலுங்கில் சிக்ருபட்டி ஆகியோரின் தயாரிப்பில் வெளியாகியுள்ள தமிழ், தெலுங்குத் திரைப்படம். இத்திரைப்படத்தில் சந்தீப் கிசன், மெக்ரீன் பிர்சடா ஆகியோர் முதன்மைப் பாத்திரங்களிலும் சூரி,  ஹரிஷ் உத்தமன்ஆகியோர் துணைப்பாத்திரங்களிலும் நடித்துள்ளனர். இத்திரைப்படம் இலக்சுமன்  குமார் ஒளிப்பதிவிலும், டி. இமானின் இசையிலும்,   காசி விசுவநாதனினின் படத்தொகுப்பிலும் உருவானது. இப்படத்தின் படப்பிடிப்பு திசம்பர் 2016இல் தொடங்கப்பட்டு 10நவம்பர் 2017இல் படம் வெளியானது. 
## நடிப்பு

* சந்தீப் கிசன் - குமாராக
* விக்ராந்த் (நடிகர்) - மகேசுவாக
* மெக்ரீன் பிர்சடா - சனனியாக
* சூரி - இரமேசுவாக (தமிழில்)
* தாகுபோத்து இரமேசு (தெலுங்கில்)
* சத்தியா (தெலுங்கில்)
* அப்புக்குட்டி
* ஹரிஷ் உத்தமன் - துரைப்பாண்டியாக
* சாதிகா - அனுராதாவாக
* வினோத் கிசன்
* மகேந்திரான்
* அருள்தாசு
* திலீபன்
* துளசி
* திருச்சி வசந்தி
* ரிண்டு இரவி
* ஜீவா இரவி
* டி. சிவா - கிருட்டிணமூர்த்தியாக

## படப்பணிகள்
இப்படத்தின் படப்பிடிப்பு திசம்பர் 2016இல் தொடங்கப்பட்டு ஜூன் 2017 இல் முடிந்தது. இப்படம்10நவம்பர் 2017இல் படம் திரையரங்குகளில் வெளியானது. 
## கதை
மகேசு, குமார் ஆகிய இரண்டுபேரும் நெருக்கமான நண்பர்கள். குமார் தங்கை சாதிகாவிற்கும் மகேசுக்கும் காதல். ஒரு சதியின் பொருட்டு மகேசை கொன்றிட துரைப்பாண்டியாக குழுவினர் திட்டமிடுகின்றனர் ஆள்மாறாட்டம் ஏற்பட்டதால், அவருக்கு பதில் அவரின் நண்பன் குமாருக்கு வலை விரிக்கின்றனர். குறி வைக்கப்பட்டதில் இருந்து தப்பிய குமார். இந்த நிகழ்வு குறித்து காவல்துறையின் உதவியுடன் துப்பு துலக்குகின்றார். துரைப்பாண்டியின் இலக்கு தனது தங்கை எனவும் தனது  நண்ப இல்லை எனவும் அறிகின்றார்.  தன் நண்பனையும், தங்கையையும் அவர் காத்தாரா? துரைப்பாண்டியின் கொடுஞ் செயல்களுக்கு முடிவு காணப்பட்டதா என்பதே கதை.
## இசை
இத்திரைப்படத்திற்கு டி. இமான் இசையமைத்து வருகின்றார். இப்படத்திற்கு  வைரமுத்து, யுகபாரதி, மதன் கார்க்கி ஆகியோர் பாடல்களை எழுதியுள்ளனர்.
## சான்றுகள்

## வெளியிணைப்புகள்
* 

பகுப்பு:2017 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஜுனாகத் குடைவரைகள்

**ஜுனாகத் குகைகள்** (*Junagadh Buddhist Cave Groups*), இந்திய மாநிலமான குஜராத்தின் ஜுனாகத் மாவட்டத்தில் உள்ளது. 

இந்த மூன்று குகைகளின் தொகுப்பு, உண்மையில் மலையை குடைந்து அமைக்கப்பட்டதல்ல.  இம்மூன்று தனித்தனியான குடைவரைகள், பௌத்த பிக்குகள் தங்குவதற்காக மணற்கல்லில் செதுக்கி அமைக்கப்பட்டதாகும்.  இக்குடைவரைகள், மௌரியப் பேரரசர் அசோகர் காலத்தில் கிமு 3  முதல் கிமு 4ம் நூற்றாண்டு முடிய அமைக்கப்பட்டதாகும்.

## கப்ரா கோடியா குடைவரைகள்

கப்ரா கோடியா குடைவரைகளின் குறிப்புகளின் படி, இக்குடைவரைகள் கிமு 3 -4ம் நூற்றாண்டில் மௌரியப் பேரரசர் அசோகர் காலத்தில் அமைக்கப்பட்டதாக கருதப்படுகிறது. கப்ரா கொடியா குடைவரைகள், அனைத்து பௌத்த குடைவரைகளை விட மிகவும் சிறப்புற்றதாகும்.  இவைகளை கங்கர் மகால் என்றும் அழைப்பர்.

## பவ பியாரா குடைவரைகள்

 

இக்குடைவரைகள் சாதவாகனர் ஆட்சிக் காலத்தில் கிபி 1 முதல் 2ம் நூற்றாண்டில் நிறுவப்பட்டது.  இதன் வடக்கில் நான்கு குடைவரைகளும், தென்கிழக்கில்  சைத்தியம் மற்றும் பரந்த தாழ்வாரம்  கொண்டுள்ளது. பவா பியாரே பௌத்த நினைவுச் சின்னஙகள் 150 அடி நீளம் கொண்ட மூன்று தளங்களில் அமைந்த 13 குடைவரைகளின்  தொகுப்பாகும்.  பவா பியாரே குடைவரைகள் பௌத்தம் மற்றும் சமண சமயங்களின் கலை வேலைப்பாடுகளுடன் உள்ளது.

## உபர்கோட் குடைவரைகள்

 

உபர்கோட் குடைவரைகள் கிபி 2 - 3ம் நூற்றாண்டுகளில் நிறுவப்பட்டதாகும். இவைகள் சாதவாகனர்களின் ஆட்சிக் காலத்தில் கிரேக்க - சிதிய கட்டிடக் கலவையுடன் கட்டப்பட்டதாகும். மூன்று தளங்களுடன் கூடியது. 
இக்குடைவரைகள் அழகிய தூண்கள் கொண்டது. மேலும் சன்னல்களுடன் கூடிய விகாரையும், பிக்குகள் தங்கித் தியானம் செய்வதற்கான சிறு சிறு அறைகளுடன் கூடியது. 

## இதனையும் காண்க
* பௌத்த யாத்திரைத் தலங்கள்
* பௌத்த தொல்லியற்களங்கள்

## மேற்கோள்கள்

## வெளி இணைப்புகள்
* Baba Pyare, Khapra Kodia Caves

பகுப்பு:பௌத்த தொல்லியற்களங்கள்
பகுப்பு:குஜராத்தின் தொல்லியற்களங்கள்
பகுப்பு:ஜூனாகத் மாவட்டம் 
பகுப்பு:குடைவரைகள்
பிரிகித்தா சிபோசுழ்

**பிரிகித்தா சிபோசு** *(Brigitta Sipőcz)* ஓர் அங்கேரிய வானியலாளரும் சிறுகோள்கள் கண்டுபிடிப்பாளரும் ஆவார்.

இவர் பெரும்பிரித்தானியாவில் உள்ள எர்ட்போர்டுசயர் பல்கலைக்கழகத்தில் ஆய்வாளராகப் பணிபுரிகிறார். இவர் இப்போது M குறுளைக் கோள்களின் கடப்பை ஆய்கிறார்.

சிறுகோள் மையம் இவர் 35 சிறுகோள்களைக் கண்டுபிடித்ததாகக் கூறுகிறது. இவை அனைத்துமே 2003 இல் கிற்சுத்தியான்சார்னேசுழ்கியுடன் இணைந்து கண்டுபிடித்தனவாகும்.

## மேற்கோள்கள்
 

பகுப்பு:சிறுகோள் கண்டுபிடிப்பாளர்கள்
பகுப்பு:அங்கேரிய வானியலாளர்கள்
பகுப்பு:பெண் வானியலாளர்கள்
பகுப்பு:வாழும் மக்கள்
கிடாரி (2016 திரைப்படம்)

**கிடாரி** (Kidaari), பிரசாத் முருகேசன் இயக்கத்தில், சசிகுமாரின் தயாரிப்பில் வெளியாகியுள்ள தமிழ் திரைப்படம்.  இத்திரைப்படத்தில் சசிகுமார், நிகிதா விமல் ஆகியோர் முதன்மைப் பாத்திரங்களிலும் நெப்போலியன், சுஜா வருணி ஆகியோர் துணைப்பாத்திரங்களிலும் நடித்துள்ளனர். இத்திரைப்படம் எஸ். ஆர். கதிரின் ஒளிப்பதிவிலும், தர்புகா சிவாவின் இசையிலும்,   பிரவின் ஆண்டனியின் படத்தொகுப்பிலும் உருவாகியுள்ளது. இப்படம் 02 செப்தம்பர் 2016இல் வெளியானது.
## நடிப்பு

*சசிகுமார் - கிடாரியாக
*நிகிதா விமல் - செம்பா
*சூரி
*நெப்போலியன் - கோட்டூர் துரையாக
*வேலா இராமமூர்த்தி - கொம்பையா பாண்டியன்
*வசுமித்ர - கொம்பையா பாண்டியனின் மகன்
*மு. இராம்ஸ்
*ஓ.ஏ.கே சுந்தர்- புலிக்குத்திப் பாண்டியன்
*இராம் - ஆனந்த் வேலங்கார்
*ஹரீஸ் பேரதி
*கே. என். காலை
*தெனாலி (திண்டுக்கல் தென்றல்)
*சுஜா வருணி - லோகநாயகி
*சுபா மோகன்
* நாடோடிகள் கோபால்- புலிக்குத்திப் பாண்டியனின் சகோதரர்

## கதை
ஊரில் பெரிய தலக்கட்டைச்சார்ந்தவர், உள்ளூர் கொம்பையா பாண்டியன் (வேல இராமமூர்த்தி) கொம்பையா பாண்டியனின் அடியாள் கிடாரி (சசிகுமார்). கொம்பையா பாண்டியன் கழுத்தில் ஒருநாள் குத்துப்பட்டுக் கிடக்கிறார். உயிருக்குப் போராடும் அவரைக் குத்தியது யார்? என்னும் திருப்பத்தோடு கதை தொடங்குகிறது. ஒவ்வொரு கதைப்பாத்திரத்தின் மேலும் ஐயம் எழுகின்றது.  கொம்பையா பாண்டியன் குத்தியவனை கிடாரி  கண்டுபிடித்தாரா? இல்லையா என்பதே படத்தின் கதை.

## படப்பணிகள்
பிரசாத் முருகேசன் இயக்கும் இப்படத்தின் படப்பணிகளை சசிக்குமார் மார்ச்சு 2016 இல் சென்னையில் தொடங்கினார். இப்படத்தின் தலைப்பினை இயக்குநர் சமுத்திர்கனியிடம் இருந்து சசிகுமார் பெற்றார். இப்படத்தின் படப்பிடிப்பு மே 2016இல் 62 நாட்கள் படப்பிடிப்புடன் நிறைவடைந்ததாகவும், படம் இறுதிக்கட்டத்திற்கு சென்றுள்ளதாகவும் இப்படத்தின் தயாரிப்பாளர் அறிவித்தார்
## இசை
இத்திரைப்படத்திற்கு தர்புகா சிவா இசையமைத்துள்ளார்.
## சான்றுகள்

## வெளியிணைப்புகள்
* 

பகுப்பு:2016 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
இரண்டாம் பௌத்த சங்கம்

**இரண்டாம் பௌத்த சங்கம்** (**Second Buddhist council**)  கௌதம புத்தர் பரிநிர்வாணம் அடைந்த பின்னர் கிமு 334ல், இந்தியாவின் பிகார் மாநிலத்தின், பண்டைய வைசாலி நகரத்தில் நடைபெற்றது.  

முதிய மற்றும் இளைய பிக்குகளிடையே ஏற்பட்ட கருத்துப் பிணக்குகளை தீர்த்து வைக்க  இரண்டாம் பௌத்த சங்கம், கிமு 334ல் கூட்டப்பட்டது.  

இரண்டாம் பௌத்த சங்கக் கூட்டத்தில், திரிபிடகத்தின் ஒன்றான வினயபிடகத்தில் காலத்திற்கு ஏற்ப மாற்றம் செய்ய,  சீர்திருத்த கருத்துக்கள் கொண்டிருந்த முதியவர்களான **ஸ்தவவீரா நிக்காய** பௌத்த  சங்க பிக்குகள் வலியுறுத்தினர். ஆனால் சமய அடிப்படைவாதக் கருத்துக் கொண்ட பெரும்பான்மையான  இளையவர்களான **மகாசங்கிகா**  குழுவினர் இதனை ஏற்கவில்லை. எனவே முதிய **ஸ்தவவீரா நிக்காய** பௌத்த சங்கத்தினர்  தனியாக பிரிந்து சென்றனர்.  

## தேரவாத பௌத்தர்களின் கணிப்பு
தேரவாத பௌத்தர்களின் கூற்றுப்படி, இரண்டாம் பௌத்த சங்கத்தில், பின்வரும் 10 கருத்துகளில் பிணக்குகள் தோன்றியதாக கூறுகிறது. அவைகள்

#பிக்குகள் தம்மிடத்தில் உப்பைச் சேமித்து வைத்துக் கொள்தல்.
# நண்பகலுக்குப் பின்னர் உணவு உண்பது குறித்து.
# ஒரு முறை ஒரு கிராமத்தில் பிச்சை உணவு வாங்கி உண்ட பின்னர், மீண்டும் உணவிற்காக பிச்சை எடுக்கச் செல்லுதல் குறித்து. 
#ஒரே இடத்தில் குழுமியுள்ள பிக்குகளுடன் இணைந்து  உபவாச சடங்கினை மேற்கொள்தல். 
# சங்கத்தின் கூட்டம் முழுமையடையாத நிலையில் அதிகாரபூர்வமான நடவடிக்கைகளை மேற்கொள்தல்.
# ஒரு பௌத்த சங்க குருவால் பயிற்றுவிக்கப்பட்ட ஒரு பயிற்சியை பிக்குகள் தொடர்வது குறித்து. 
# மதிய உணவிற்குப் பின்னர் புளித்த பால், தயிர் அல்லது மோர் அருந்துவது குறித்து. 
#ஒரு பானம் புளிப்பதற்கு முன்பு அருந்துவது குறித்து. (எடுத்துக்காட்டு: பதநீர் புளித்து கள்ளாக மாறிய பிறகு அதை அருந்துவது குறித்து)
#சரியான அளவில் இல்லாத கம்பளி போர்வைகளை பயன்படுத்துவது குறித்து. 
#தங்கம் மற்றும் வெள்ளியால் செய்த பொருட்களை பயன்படுத்துவது குறித்து. 

இந்த பத்து விதிகளில், பிக்குகள், மக்களிடமிருந்து தங்கம் மற்றும் வெள்ளி நாணயங்களை யாசகம் (பிட்சை) பெறுவது குறித்து அதிக கருத்து வேறுபாடுகள் தோன்றியது. 

இரண்டாம் பௌத்த சங்கத்தின் ஒருமித்த கருத்துக்களின் அடிப்படையில், பிக்குகளின் நடத்தைகள் குறித்தான விநயபிடக விதிமுறைகளில் எவ்வித மாற்றங்களும் செய்யவில்லை. மேலும் பத்துக் கட்டளை மீறும் பிக்குகளுக்கு எதிராக நடவடிக்கைகள் எடுக்கப்பட்டது. 

## இதனையும் காண்க
*பௌத்த சங்கம்
*முதல் புத்த மாநாடு
*மூன்றாம் பௌத்த சங்கம் 
*நான்காம் பௌத்த சங்கம்
* ஐந்தாம் பௌத்த சங்கம்
* ஆறாம் பௌத்த சங்கம்

## மேற்கோள்கள்

## ஆதார நூற்பட்டியல்
* [Skilton, Andrew. *A Concise History of Buddhism.* 2004. p. 47]
* [Skilton, Andrew. *A Concise History of Buddhism.* 2004. p. 48]
* [Williams, Jane, and Williams, Paul. *Buddhism: Critical Concepts in Religious Studies, Volume 2.* 2005. p. 189]
* [Williams, Jane, and Williams, Paul. *Buddhism: Critical Concepts in Religious Studies, Volume 2.* 2005. p. 190]

## வெளி  இணைப்புகள்
*Bhikkhu Sujato. ''Sects & Sectarianism: The Origins of Buddhist Schools''
**Theravadin account of the Second Council:* part 1 and part 2.
*Account of the Second Council from the Mahavamsa

*
பகுப்பு:பன்னாட்டுப் பௌத்த கூடுகைகள்
துயிலியா தெ மெல்லோ

**துயிலியா தெ மெல்லோ** *(Duília de Mello)* (பிறப்பு: 27 நவம்பர் 1963ரொரு பிரேசில் வானியலாளர் ஆவார். ரிவர் அமெரிக்க்க் கத்தோலிக்கப் பல்கலைக்கழகத்தில் பேராசிரியராக உள்ளார்ரிவர் நாசாவின் கோடார்டு விண்வெளி பறப்பு மையத்தில் ஆராய்ச்சி உதவியாளராகவும் உள்ளார். இவர் முதன்மையாக பால்வெளிகளைப் பற்றி ஆய்வு மேற்கொள்கிறார்.

## மேற்கோள்கள்


## வெளி இணைப்புகள்
*
*

பகுப்பு:பிரேசில் வானியலாளர்கள்
பகுப்பு:பிரேசில் பெண் அறிவியலாளர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:பெண் வானியலாளர்கள்
தெனிசு சுட்டீபன்சு

**தெனிசு சி. நட்டால் சுட்டீபன்சு** *(Denise C. Nuttall Stephens)*  பிரிகாம் யங் பல்கலைக்கழக இயற்பியல், வானியல் துறையின் இயற்பியல், வானியல் கல்லூரியில் வானியல் இணைப்பேராசிரியர் ஆவார்.

## கல்வியும் ஆய்வும்

இவர் 1996 இல் பிரிகாம் யங் பல்கலைக்கழகத்தில் இயற்பியலில் இளவல் பட்டம் பெற்றார்.  இவர் தன் முதுவர், முனைவர் பட்டங்களை வானியலில் நியூமெக்சிகோ அரசு பல்கலைக்கழகத்தில் பெற்றார்.  இவர் தன் முதுமுனைவர் பட்டத்தை விண்வெளித் தொலைநோக்கி அறிவியல் நிறுவனத்திலும் ஜான் ஆப்கிப்ன்சு பல்கலைக்கழகத்திலும் முடித்துள்ளார்.  இவர் 2007 இல் பிரிகாம் யங் பல்கலைக்கழகத்தில் புல உறுப்பினராகச் சேர்ந்தார்.   இவர் பழுப்புக் குறுமீன்களின் வளிமண்டலங்களை ஆய்வு செய்கிறார். இரும விண்மீன்களைத் தேடி வகைபடுத்துகிறார். மேலும் நெப்டியூன் கடப்பு வான்பொருள்களையும் தரை, விண்வெளித் தொலைநோக்கிகளைப் பயன்படுத்தி அகச்சிவப்புக் கதிர்த் தரவுகளையும் பதிவு செய்கிறார்.  இவரும் இளவல் பட்ட மாணவர் குழுவும் இணைந்து 2017 இல் கெல்ட்16b எனும் புதிய கோளைக் கண்டுபிடித்தனர். இது கில்லோபாகை மீச் சிறு தொலைநோக்கித் திட்ட்த்தின் வழியக்க் கண்டுபிடிக்கப்பட்டது.

## சமூக ஈடுபாடு

இவர் பிரிகாம் யங் பல்கலைக்கழக வானியல் கழகத்தை ஒருங்கிணைக்கிறார்.  இவர்  ஒவ்வோராண்டும் பொதுமக்களுக்கான வானியல் விழாவை நட்த்தி அதில் வானியலையும் இயற்பியலையும் சிறுவருக்கு விளையாட்டாக விளக்குகிறார். இவர் பிரிகாம் யங் பல்கலைக்கழக வளாகப் புல உறுப்பினர் கொடிக்கால்பந்து மகளிர் விளையாட்டுக் குழு தலைவர் ஆவார்.

## சொந்த வாழ்க்கை

இவர் திருமணம் ஆனவர். இவருக்கு ஏழு குழந்தைகள் உண்டு..

## மேற்கோள்கள்


பகுப்பு:வாழும் மக்கள்
பகுப்பு:பெண் வானியலாளர்கள்
பகுப்பு:அமெரிக்க வானியலாளர்கள்
பகுப்பு:அமெரிக்கப் பெண் அறிவியலாளர்கள்
கானோ வரைபடம்

thumb|right|எடுத்துக்காட்டு: இங்கு இரண்டு கானோ வரைபடங்கள் காட்டப்பட்டுள்ளன. சார்பு ''ƒ'' இற்குச் சிறுபதங்களைப் (நிறமூட்டிய செவ்வகங்கள்) பயன்படுத்தியும், அதன் நிரப்பிச் சார்புக்குப் பெரும்பதங்களைப் (சாம்பல் செவ்வகங்கள்) பயன்படுத்தியும் அவை வரையப்பட்டுள்ளன.  ''E''() என்பது கட்டுரையில் <math>\sum m_i</math> ஆல் குறிக்கப்பட்டுள்ள சிறுபதங்களின் கூட்டுத்தொகையைக் குறிக்கின்றது.
**கானோ வரைபடம்** (*Karnaugh map*) அல்லது **கே-வரைபடம்** (*K-map*) என்பது பூலிய இயற்கணிதக் கோவைகளைச் சுருக்குவதற்கான ஒரு வழிமுறை ஆகும். மொறிசு கானோ (Maurice Karnaugh) என்பவர் எடுவேடு வெயிட்சால் (Edward Veitch) 1952 இல் அறிமுகப்படுத்தப்பட்ட வெயிட்சு அட்டவணையை (Veitch chart) மெருகேற்றி, 1953 இல் கானோ வரைபடத்தை அறிமுகப்படுத்தினார்.

## எடுத்துக்காட்டு

கானோ வரைபடங்கள், பூலிய இயற்கணிதச் சார்புகளைச் சுருக்குவதற்குப் பயன்படுத்தப்படுகின்றன. எடுத்துக்காட்டாக, பின்வரும் உண்மை அட்டவணையால் குறிக்கப்படும் பூலியச் சார்பைக் கருத்திற்கொள்க.

## மேற்கோள்கள்

## வெளி இணைப்புகள்

* Detect Overlapping Rectangles , by Herbert Glarner.
* Using Karnaugh maps in practical applications, Circuit design project to control traffic lights.
* K-Map Tutorial for 2,3,4 and 5 variables 
* Karnaugh Map Example
* POCKET–PC BOOLEAN FUNCTION SIMPLIFICATION, Ledion Bitincka — George E. Antoniou

பகுப்பு:வரைபடங்கள்